joelniklaus/EU_Wikipedias huggingface dataset:
Ευρωπαϊκό Δίκτυο για την Αξιολόγηση Τεχνολογίας Υγείας

Το Ευρωπαϊκό Δίκτυο για την Αξιολόγηση Τεχνολογίας Υγείας (European Network for Health Technology Assessment-EUnetHTA) δημιουργήθηκε με σκοπό την ίδρυση ενός αποτελεσματικού και βιώσιμου δικτύου για την Αξιολόγηση της Τεχνολογίας Υγείας (ΑΤΥ) στην Ευρώπη και την ανάπτυξη και εφαρμογή πρακτικών εργαλείων για την παροχή αξιόπιστης, έγκαιρης, διαφανούς και μεταβιβάσιμης πληροφόρησης που συμβάλει στην ανάπτυξη των δραστηριότητων ΑΤΥ στα Κράτη-Μέλη.

Ο γενικός στρατηγικός στόχος του δικτύου είναι η διασύνδεση δημόσιων εθνικών/περιφερειακών οργανισμών ΑΤΥ, ερευνητικών ιδρυμάτων και Υπουργείων Υγείας, έτσι ώστε να είναι δυνατή η αποτελεσματική ανταλλαγή πληροφόρησης και να παρέχεται στήριξη στη διαδικασία λήψης αποφάσεων πολιτικής στα Κράτη-Μέλη.

Στην Κοινή Δράση για το Ευρωπαϊκό Δίκτυο για την Αξιολόγηση Τεχνολογίας Υγείας (EUnetHTA Joint Action) συμμετέχουν 34 οργανισμοί που ορίστηκαν από τις κυβερνήσεις 23 Κρατών-Μελών της Ευρωπαϊκής Ένωσης, της Νορβηγίας, της Κροατίας καθώς επίσης και ένας μεγάλος αριθμός μη-κερδοσκοπικών οργανισμών οι οποίοι εκπονούν ΑΤΥ ή συμβάλλουν στην εκπόνησή τους.

 Υποέργα  
Συντονισμός
Δημοσιότητα
Εσωτερική Αξιολόγηση
Βασικό μεθοδολογικό εργαλείο/ ΑΤΥ συμπεριλαμβανομένης της προσαρμογής
Αξιολόγηση της Σχετικής Αποτελεσματικότητας των Φαρμάκων (REA) 
Σύστημα Διαχείρισης Πληροφοριών
Νέες Τεχνολογίες. Διευκόλυνση της Παραγωγής Ενδείξεων και της Συνεργασίας στην (Προ-αποζημίωσης) Αξιολόγηση 
Ανάπτυξη Στρατηγικής (Επιχειρησιακό μοντέλο για τη βιωσιμότητα συμπεριλαμβανομένης της ανάπτυξης ικανοτήτων για εκπόνηση ΑΤΥ)

Η Τεχνολογία Υγείας μπορεί να ορισθεί ως κάθε παρέμβαση η οποία δύναται να χρησιμοποιηθεί με σκοπό την προαγωγή της υγείας, την πρόληψη, τη διάγνωση ή θεραπεία της ασθένειας ή την αποκατάσταση ή τη μακροχρόνια φροντίδα υγείας. Οι παρεμβάσεις αυτές περιλαμβάνουν φάρμακα, συσκευές, μεθόδους και οργανωτικά συστήματα που χρησιμοποιούνται στο πλαίσιο της φροντίδας υγείας  .Παραδείγματα Τεχνολογίας Υγείας: Διαγνωστικές και θεραπευτικές μέθοδοι, ιατροτεχνολογικός εξοπλισμός, φάρμακα, μέθοδοι αποκατάστασης και πρόληψης, οργανωτικά και υποστηρικτικά συστήματα στο πλαίσιο των οποίων παρέχεται φροντίδα υγείας.

Η Αξιολόγηση Τεχνολογίας Υγείας (Health Technology Assessment-HTA)'' είναι μια διεπιστημονική διαδικασία μέσω της οποίας παρέχεται συνολική εικόνα αναφορικά με ιατρικά, κοινωνικά, οικονομικά και ηθικά ζητήματα τα οποία σχετίζονται με τη χρησιμοποίηση μιας τεχνολογίας υγείας, με συστηματικό, διαφανή, αντικειμενικό, στέρεο τρόπο. Σκοπός της ΑΤΥ είναι η παροχή πληροφόρησης για το σχεδιασμό πολιτικών υγείας οι οποίες θα προωθούν την ασφάλεια και την αποτελεσματικότητα, θα είναι εστιασμένες στον ασθενή και θα αποσκοπούν στην επίτευξη της μεγαλύτερης δυνατής αξίας (best value) για δεδομένους πόρους. Αν και μεταξύ των στόχων της είναι η υποστήριξη της διαμόρφωσης πολιτικής, η ΑΤΥ θα πρέπει πάντα σταθερά να βασίζεται στην έρευνα και την επιστημονική μεθοδολογία.

Πηγές

Εξωτερικοί Σύνδεσμοι 
EUnetHTA

INAHTA-HTAi glossary

en:English language
Battlefield 3

Το Battlefield 3 είναι βιντεοπαιχνίδι βολών πρώτου προσώπου που αναπτύχθηκε από την DICE και εκδόθηκε από την Electronic Arts. Πρόκειται για το τρίτο βιντεοπαιχνίδι της σειράς Battlefield. Κυκλοφόρησε για τα PlayStation 3 και Xbox 360 και τον Υπολογιστή.

Ανάπτυξη 

To Battlefield 3 δημιουργείται με τη μηχανή Frostbite 2.0. Πρόκειται για την έκδοση της Frostbite 1.2 που χρησιμοποιήθηκε για το Battlefield: Bad Company 2. Εκμεταλλεύεται πλήρως το DirectX 11 και την αρχιτεκτονική 64-bit. Δεν υποστηρίζει το DirectX 9, και συνεπώς τα Windows XP.

Στο παιχνίδι εισήχθη η λειτουργία Battlelog, μια πλατφόρμα επικοινωνίας μεταξύ των παικτών. Το Battlelog παρέχει στατιστικά, φωνητική επικοινωνία και λίστα φίλων.

Τρόπος παιχνιδιού 

Το Battlefield 3 έχει τρία modes παιχνιδιού: singleplayer, co-op και multiplayer. Στο singleplayer ο παίκτης παίρνει το ρόλο 3 χαρακτήρων: Του Dmitri "Dima" Mayakovsky, ενός Ρώσου μυστικού πράκτορα, που πρέπει να εμποδίσει την PLR από το να πυροδοτήσει μια πυρηνική βόμβα στην καρδιά του Παρισιού. Ο 2ος χαρακτήρας, ο Jonathan "Jono" Miller, ένας Αμερικάνος δεκανέας των Πεζοναυτών καλείται να αντιμετωπίσει τις δυνάμεις της PLR στην έρημο της Τεχεράνης. Τέλος ο Επιλοχίας Henry "Black" Blackburn ηγείται μιας πενταμελούς ομάδας σε μια αποστολή εύρεσης και διάσωσης μιας ομάδας Αμερικανών που ερευνούσαν μια πιθανή τοποθεσία χημικών όπλων.

Στο multiplayer για PC οι χάρτες είναι χωρητικότητας 64 παικτών, ενώ για τις κονσόλες 24. Τα modes που υπάρχουν είναι το γνωστό από προηγούμενους τίτλους της σειράς Conquest, το Rush και ένα νέο mode, το Team Deathmatch (TDM). Οι κλάσεις είναι 4: Assault (ιατρός), Support (βοηθητικός), Engineer (μηχανικός) και Recon (ελεύθερος σκοπευτής), οργάνωση γνωστή από το Battlefield 2142. Είναι φτιαγμένες έτσι ώστε αναδεικνύουν αλλά και να επιβάλουν την ομαδικότητα αν σκοπός είναι η νίκη. Ο γιατρός διαθέτει απινιδωτή με τον οποίο "ξαναζωντανεύει" τους πεθαμένους συμπαίκτες σας. Ο βοηθητικός έχει τα "Rambo guns". Ο Recon είναι ένας απλός ελεύθερος σκοπευτής. Ο Engineer διαθέτει ισχυρά όπλα, εκρηκτικές ύλες, αντιαρματικό (Lock-on) ή αντιεροπορικό (Lock-on) ή απλά ένα Free shot εκτοξευτή ρουκετών (SMAW ή RPG). Επιπλέον, υπάρχουν και πέντε Dlcs (Expansion Packs): Back to Karkland, Close quaters, Aftermath, Armored kill και End game.

Beta 

Για το παιχνίδι διενεργήθηκε μια ανοικτή beta το Σεπτέμβριο του 2011, στην οποία είχαν χρονικό προβάδισμα 48 ωρών όσοι προπαρήγγειλαν το παιχνίδι μέσω του Origin ή αγόρασαν την Limited Edition του Medal of Honor.

Εξωτερικοί σύνδεσμοι 
 Επίσημη ιστοσελίδα

Βιντεοπαιχνίδια του 2011
Βιντεοπαιχνίδια δράσης ρόλων
Συνέχειες βιντεοπαιχνιδιών
Βιντεοπαιχνίδια ανεπτυγμένα στη Σουηδία
Βιντεοπαιχνίδια της Electronic Arts
Βιντεοπαιχνίδια τοποθετημένα στη Γαλλία
Βιντεοπαιχνίδια των Windows
Βιντεοπαιχνίδια του Xbox 360
Βιντεοπαιχνίδια του iOS
Βιντεοπαιχνίδια τοποθετημένα στην Ουκρανία
Βιντεοπαιχνίδια που έγιναν μυθιστορήματα
Βιντεοπαιχνίδια βολών πρώτου προσώπου
Βιντεοπαιχνίδια τοποθετημένα στη Νέα Υόρκη
Βιντεοπαιχνίδια τοποθετημένα στο Ιράν
Μαζική δολοφονία στη μυθοπλασία
Βιντεοπαιχνίδια του PlayStation 3
Πόλεμοι στη μυθοπλασία
Ελεύθερος σκύλος

Ελεύθερος σκύλος, κοινώς αδέσποτο είναι κάθε σκύλος που δεν είναι περιορισμένος, είναι αδέσποτος ή άγριος, είτε χωρίς ιδιοκτήτη είτε κάποιος που δε ζει πλέον με τον ιδιοκτήτη του, ή απλά είναι ελεύθερος να κυκλοφορεί οπουδήποτε και να επιστρέφει κατά βούληση. Ο όρος καλύπτει ποικίλες μη αυστηρά ορισμένες κατηγορίες σκύλων που σχετίζονται με την ιδιοκτησία και την προέλευση τέτοιων σκυλιών, συμπεριλαμβάνοντας τους σκύλους των δρόμων, τους σκύλους των χωριών, τους ήμερους και μη ήμερους αδέσποτους σκύλους, και τους άγριους σκύλους. Οι ειδικοί χρησιμοποιούν τον όρο ελεύθερος σκύλος όχι μόνο όταν δεν είναι ασφαλές να υποτεθεί ότι ένας μη περιορισμένος σκύλος είναι αδέσποτος, αλλά επίσης όταν, όπως στη μελέτη της οικολογικής επίδρασης των ελεύθερων σκύλων, αυτοί οι διαχωρισμοί είναι άνευ σημασίας.

Υπεύθυνοι σε αστικούς χώρους για τα ελεύθερα ζώα είναι οι δήμοι και ειδικότερα το Τμήμα Αστικής Πανίδας. Στον δήμο Αθηναίων το 2020 δημιουργήθηκε καταφύγιο στο Βοτανικό με σκοπό την εξοικείωση των ζώων με το οικειακό - οικογενειακό περιβάλλον και την προετοιμασία του για υιοθεσία.

Παραπομπές

Σκύλος
Ρίζωμα Τρικάλων

Το Ρίζωμα είναι χωριό του Νομού Τρικάλων, μέχρι το 1997 έδρα της ομώνυμης κοινότητας, από το 1997 έδρα του έδρα του καποδιστριακού Δήμου Παραληθαίων και από το 2010 εντάχθηκε σύμφωνα με το Πρόγραμμα «Καλλικράτης» ως Τοπική Κοινότητα  στο Δήμο Τρικκαίων. Απέχει από την πόλη των Τρικάλων περίπου 13 χιλιόμετρα.

Παλαιά ονομασία 
Παλαιότερα το χωριό ονομαζόταν «Σκλάταινα», όνομα το οποίο προέρχεται από το σλαβικό Slatina. Με την παλιά ονομασία το χωριό αναφέρεται για πρώτη φορά σε ένα πατριαρχικό σιγίλλιο του έτους 1163 μ.Χ.  Από τότε αρχίζει και επίσημα η ιστορία του. Ύστερα από κυβερνητική απόφαση για αποκάθαρση της ελληνικής επικράτειας από σλαβικά, τουρκικά και αλβανικά ονόματα οικισμών, το χωριό μετονομάσθηκε το 1927 σε Ρίζωμα.

Οικονομία 
Οι κάτοικοι του χωριού ασχολούνταν αρχικά με την κτηνοτροφία. Στη συνέχεια ασχολούνταν παράλληλα με γεωργικές εργασίες (δημητριακά, όσπρια, αμπέλια και σκόρδα) και τη σηροτροφία (κουκούλια μεταξοσκωλήκων). Μετά από τη διανομή του αγροτικού κλήρου το 1929 οι κάτοικοι του χωριού εξειδικεύτηκαν στην καπνοκαλλιέργεια. Σήμερα, ύστερα από σχέδια της Κοινής Αγροτικής Πολιτικής της Ευρωπαϊκής Ένωσης για περιορισμό της παραγωγής καπνού, τα περισσότερα χωράφια έγιναν ελαιώνες.

Εκπαίδευση 
Το Ρίζωμα έχει μακρά εκπαιδευτική παράδοση. Οι δημογραφικές εξελίξεις αλλά και η εκπαιδευτική πολιτική των τελευταίων ετών οδήγησαν στην υποβάθμιση της οργανικότητας του Δημοτικού Σχολείου σε τετραθέσιο, καθώς και στο κλείσιμο του Γυμνασίου.

Ιεροί Ναοί - Μονές 
Στο χωριό υπάρχουν πολλές ενδιαφέρουσες μεταβυζαντινές εκκλησίες με θαυμαστή διακόσμηση.

Γνωστά πρόσωπα 
Όσιος Φιλόθεος, δεύτερος κτήτορας της Μονής Αγίου Στεφάνου μετεώρων.

Παραπομπές

Πηγές
 Αχιλ. Καψάλης & Στ. Λιούτας, Σκλάταινα Τρικάλων, ιστορία και σύγχρονη ζωή, Β΄ έκδοση, Θεσσαλονίκη, Κυριακίδης, 2014  (α΄ έκδ. 1997).

Χωριά του νομού Τρικάλων
Δήμος Τρικκαίων
Κεβίν Μπορλέ

Ο Κεβίν Μπορλέ (Kévin Borlée, γενν. 22 Φεβρουαρίου 1988) είναι Βέλγος αθλητής του στίβου. Το 2010 ήταν πρωταθλητής Ευρώπης στα 400 μέτρα στον ανοιχτό στίβο. Με την ομάδα της χώρας του στη σκυταλοδρομία 4Χ400, έχει επίσης κερδίσει ένα ασημένιο μετάλλιο, στο Παγκόσμιο πρωτάθλημα κλειστού στίβου το 2010, και δύο χάλκινα, στο Πανευρωπαϊκό Πρωτάθλημα Ανοιχτού Στίβου το 2010 και στο Παγκόσμιο Πρωτάθλημα Ανοιχτού Στίβου το 2011 αντίστοιχα.

Βιογραφικό
Ο Κεβίν Μπορλέ γεννήθηκε στις 22 Φεβρουαρίου 1988 στο Woluwe-Saint-Lambert του Βελγίου. Τόσο ο δίδυμος αδερφός του Τζόναθαν όσο και ο μικρότερος αδερφός του Ντιλάν και η αδερφή του Ολίβια είναι και αυτοί αθλητές του στίβου. Το 2006, ο Κέβιν Μπορλέ σε ηλικία 18 ετών κέρδισε το χρυσό μετάλλιο στα 400 μέτρα στο εθνικό πρωτάθλημα κλειστού στίβου της χώρας του. 

Στους Ολυμπιακούς Αγώνες του Πεκίνου το 2008, στα ημιτελικά των 400 μέτρων, έκανε εθνικό ρεκόρ (44.88 δευτ.) βελτιώνοντας το προηγούμενο ρεκόρ κατά 14 εκατοστά του δευτερολέπτου αλλά δεν κατάφερε να περάσει στον τελικό. Στους ίδιους αγώνες συμμετείχε στην σκυταλοδρομία 4Χ400, στον τελικό της οποίας η βελγική ομάδα κατετάγη 5η με χρόνο 2:59.37 που ήταν εθνικό ρεκόρ Βελγίου. Στα τέλη του 2008 ο Κεβίν Μπορλέ και ο αδερφός του Ζονατάν εγκαταστάθηκαν στη Φλόριντα και γράφτηκαν στο Florida State University. 

Στο Παγκόσμιο Πρωτάθλημα Ανοιχτού Στίβου στο Βερολίνο το 2009 και στο Παγκόσμιο Πρωτάθλημα Κλειστού Στίβου το 2010 στην Ντόχα του Κατάρ, η βελγική ομάδα στη σκυταλοδρομία 4Χ400, με τον Κεβίν Μπορλέ στη σύνθεσή της, ήταν τέταρτη και δεύτερη αντίστοιχα. Το ασημένιο μετάλλιο στην Ντόχα συνοδεύτηκε και από εθνικό ρεκόρ(3:06.94). 

Στο Πανευρωπαικό Πρωτάθλημα Ανοιχτού Στίβου στην Βαρκελώνη το 2010 ο Κεβίν Μπορλέ κέρδισε το χρυσό μετάλλιο στα 400 μέτρα ενώ η ομάδα σκυταλοδρομίας του Βελγίου στα 4Χ400, στην οποία συμμετείχε και πάλι ο Κεβίν Μπορλέ, κέρδισε το χάλκινο μετάλλιο. Την τρίτη θέση κατέλαβε η βελγική ομάδα στο ίδιο αγώνισμα και στο Παγκόσμιο Πρωτάθλημα ανοιχτού στίβου στο Νταεγού το 2011.

Παραπομπές

Εξωτερικοί σύνδεσμοι
http://iaaf.org/athletes/biographies/letter=0/athcode=208013/index.html

Μπορλέ Κέβιν
Δρομείς ταχύτητας
Κάτοχοι μεταλλίων του Παγκοσμίου Πρωταθλήματος Στίβου
Κάτοχοι μεταλλίων του Ευρωπαϊκού Πρωταθλήματος Στίβου
Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Αθλητές του στίβου στους Θερινούς Ολυμπιακούς Αγώνες 2020
Μοχάμεντ Μο Φάρα

Ο Σερ Μοχάμεντ "Μο" Φάρα, ΔΒΑ (Mohamed Muktar Jama "Mo" Farah, γεννήθηκε 23 Μαρτίου 1983) είναι Βρετανός δρομέας μεγάλων αποστάσεων. Έχοντας κατακτήσει τέσσερα χρυσά ολυμπιακά μετάλλια και έξι σε Παγκόσμια Πρωταθλήματα είναι ένας από τους πιο επιτυχημένους δρομείς αυτών των αποστάσεων όλων των εποχών.

Βιογραφία 

Γεννημένος στη Σομαλία ως Χουσεΐν Αμπντί Καχίν μεταφέρθηκε από το Τζιμπουτί στο Λονδίνο με το όνομα ενός άλλου παιδιού, του Μοχάμεντ Φάρα, σε ηλικία εννέα ετών, όπου αναγκάστηκε σε παιδική εργασία. Υιοθέτησε το όνομα ως δικό του στη συνέχεια, και έγινε Βρετανός πολίτης. Σε ηλικία περίπου 12 ετών άρχισε να πηγαίνει στο σχολείο. Το 2001 κέρδισε τον ευρωπαϊκό τίτλο στα 5.000 μέτρα εφήβων εκείνη τη χρονιά. Μετά την προπόνηση στην Κένυα και την Αιθιοπία που ξεκίνησε το 2008 κέρδισε ευρωπαϊκούς τίτλους το 2010 στα 5.000 μέτρα και στα 10.000 μέτρα. 

Ήταν παγκόσμιος πρωταθλητής στον ανοικτό στίβο στα 5.000 μέτρα (2011, 2013, 2015) και παγκόσμιος πρωταθλητής στα 10.000 μ. (2013, 2015, 2017). Επίσης αναδείχθηκε τέσσερις φορές χρυσός Ολυμπιονίκης, δύο φορές στα 5.000 μ. (2012, 2016) και δύο φορές στα 10.000 μ. (2012, 2016). Τέλος αναδείχθηκε πέντε φορές πρωταθλητής Ευρώπης στον κλειστό στίβο. Το 2011 εκλέχθηκε Ευρωπαίος αθλητής της χρονιάς, διάκριση που ξανακέρδισε το 2012 και το 2016. Έγινε ο πρώτος Βρετανός αθλητής που κέρδισε δύο χρυσά μετάλλια στο ίδιο παγκόσμιο πρωτάθλημα. Το 2021 απέτυχε στην προσπάθειά του να αγωνιστεί και σε τρίτη Ολυμπιάδα αδυνατώντας να περάσει το όριο πρόκρισης στα 10.000 μέτρα. Πλέον αγωνίζεται κυρίως στον ημιμαραθώνιο και μαραθώνιο.

Εχρήσθη ιππότης από την Βασίλισσα Ελισάβετ Β' το 2017.

Προσωπικά ρεκόρ (ανοικτός στίβος) 

Οι επιδόσεις του Μοχάμεντ Μο Φάρα στα 1.500μ. 3.000 μ. 5.000 μ. 20.000 μ. αποτελούν ρεκόρ Μ. Βρετανίας, ενώ οι επιδόσεις του στα 2 Μίλια και 10.000 μ. αποτελούν Ευρωπαϊκά ρεκόρ. Επιπλέον η επίδοση του σε 1 ώρα τρέξιμο με 21.330 μ. που σημειώθηκε στις 4/09/2020 στις Βρυξέλλες αποτελεί παγκόσμιο ρεκόρ.

Προσωπικά ρεκόρ (κλειστός στίβος) 

Η επίδοση του Μοχάμεντ Μο Φάρα στα 3.000μ. αποτελεί ρεκόρ Μ. Βρετανίας, ενώ η επίδοση του στα 5.000μ. Ευρωπαϊκό ρεκόρ. Επιπλέον, η επίδοση του στα δύο μίλια αποτελεί παγκόσμιο ρεκόρ.

Προσωπικά ρεκόρ (Δρόμος) 

Η επίδοση του Μοχάμεντ Μο Φάρα στα 10.000 μ. αποτελεί ρεκόρ Μ. Βρετανίας, ενώ η επιδόσεις του στον Ημιμαραθώνιο (21.097 μ.) και Μαραθώνιο (42.195 μ.) αποτελούν Ευρωπαϊκά ρεκόρ.

Παραπομπές

Εξωτερικοί σύνδεσμοι

http://mofarah.com/m/#about  
http://news.bbc.co.uk/sport2/hi/athletics/8714577.stm

Δρομείς μεγάλων αποστάσεων
Βρετανοί αθλητές του στίβου
Βρετανοί αυτοβιογράφοι
Κάτοχοι μεταλλίων του Παγκοσμίου Πρωταθλήματος Στίβου
Παγκόσμιοι πρωταθλητές στίβου 
Φάρα
Πρωταθλητές Ευρώπης στον στίβο 
Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Χρυσοί Ολυμπιονίκες του στίβου
Αθλητές του στίβου στους Θερινούς Ολυμπιακούς Αγώνες 2012
Αθλητές του στίβου στους Θερινούς Ολυμπιακούς Αγώνες 2016
Καρλ Τσάις Ιένα

Η ΦΚ Καρλ Τσάις Ιένα είναι γερμανική ποδοσφαιρική ομάδα με έδρα την πόλη Ιένα, του κρατιδίου της Θουριγγίας στην Γερμανία.

Πρόσφατες Σεζόν

Εξωτερικοί σύνδεσμοι 

Επίσημη Ιστοσελίδα Ομάδας
Οδηγός του Abseits για το γερμανικό ποδόσφαιρο
Ιστοσελίδα του συνδέσμου των οπαδών
Προφίλ της Carl Zeiss Jena

Ιδρύσεις αθλητικών συλλόγων το 1903
Ιδρύσεις ποδοσφαιρικών ομάδων το 1903
Κλειστό Γυμναστήριο Παύλος Γιαννακόπουλος

Το Κλειστό Γυμναστήριο της Λεωφόρου Αλεξάνδρας, γνωστό και ως ο Τάφος του Ινδού, είναι κατασκευασμένο εντός του ποδοσφαιρικού γηπέδου Απόστολος Νικολαΐδης. Αποτέλεσε για δεκαετίες την έδρα των περισσότερων τμημάτων του Παναθηναϊκού.

Με απόφαση του Ερασιτέχνη Παναθηναϊκού, στις 23 Σεπτεμβρίου του 2015 το κλειστό γήπεδο πήρε την ονομασία «Παύλος Γιαννακόπουλος», ενώ στις 13 Μαΐου 2017 αποφασίστηκε η ονομασία να συμπληρωθεί και να μετονομαστεί σε «Παύλος και Θανάσης Γιαννακόπουλος».

Τοποθεσία 
Βρίσκεται στην ομώνυμη λεωφόρο σε μικρή απόσταση από τον Άρειο Πάγο, το κτίριο της Γενικής Αστυνομικής Διεύθυνσης Αττικής και απέναντι από τις προσφυγικές πολυκατοικίες. Η πρόσβαση γίνεται με τα λεωφορεία και τρόλεϊ που περνούν από τη λεωφόρο όπως και από τον παρακείμενο σταθμό Αμπελοκήπων του μετρό.

Ιστορία 
Το γήπεδο ήταν το πρώτο κλειστό γυμναστήριο που κατασκευάστηκε στην Ελλάδα το 1959, κάτω από τις θύρες 6-7 του ποδοσφαιρικού γηπέδου της Λεωφόρου Αλεξάνδρας, τα εγκαίνια του έγιναν στις 19 Μαρτίου το 1960. Η χωρητικότητα του γηπέδου είναι 1.500 θέσεις. Αυτομάτως έγινε η έδρα των τμημάτων καλαθοσφαίρισης και πετοσφαίρισης του Παναθηναϊκού. Τα εγκαίνια του γυμναστηρίου έγιναν στις 19 Μαρτίου 1960 με τη διεξαγωγή του αγώνα μπάσκετ της εφηβικής ομάδας του Παναθηναϊκού ενάντια στο Μίλωνα. Κατά τη διεξαγωγή του αγώνα ένας δημοσιογράφος για να περιγράψει τη στενότητα του γηπέδου το αποκάλεσε Τάφο του Ινδού από την ομώνυμη ταινία της εποχής, του Φριτς Λανγκ. Σύμφωνα με μια δεύτερη εκδοχή, η οποία πλέον είναι και η επικρατέστερη, η ονομασία δόθηκε από τον καλαθοσφαιριστή του Παναθηναϊκού και μετέπειτα γενικό αρχηγό, τον Τάσο Στεφάνου, ο οποίος παρομοίασε τα σκαλιά του γηπέδου με τα σκαλιά που οδηγούσαν στον τάφο της ομώνυμης ταινίας.

Κατά τα πρώτα χρόνια λειτουργίας του γηπέδου οι αγώνες δίνονταν κάτω από αντίξοες συνθήκες καθώς το γήπεδο συχνά πλημμύριζε, ενώ η θέρμανση ήταν ελλιπής. Στον Τάφο του Ινδού η ομάδα καλαθοσφαίρισης του Παναθηναϊκού κατέκτησε 14 Πρωταθλήματα Ελλάδας από το 1961 έως το 1984, ενώ αγωνίστηκε εκεί έως την έλευση του Νίκου Γκάλη το 1992. Ανάλογες διακρίσεις είχαν και ομάδες ανδρικής και γυναικείας πετοσφαίρισης του Παναθηναϊκού που χρησιμοποίησαν επί δεκαετίες το γήπεδο.

Η ομάδα καλαθοσφαίρισης γυναικών του Παναθηναϊκού εξακολουθεί να χρησιμοποιεί το γήπεδο ως έδρα. Επίσης εκεί προπονούνται και τα νεανικά τμήματα καλαθοσφαίρισης και πετοσφαίρισης του Παναθηναϊκού. Στο κλειστό γυμναστήριο λαμβάνουν χώρο και οι γενικές συνελεύσεις, οι ψηφοφορίες και οι εορτασμοί του ερασιτέχνη Παναθηναϊκού.

Παραπομπές

Εξωτερικοί σύνδεσμοι 
 Παρουσίαση από το stadia.gr
 Αφιέρωμα στο SentraGoal.gr
 Επίσημη σελίδα παλαιμάχων του Παναθηναϊκού - Αποκάλυψη GreenZone: Τα πραγματικά γενέθλια του Τάφου του Ινδού
 «Όταν εγκαινιάστηκε ο «Τάφος του Ινδού»», άρθρο στον ιστότοπο Gazzetta.gr, 8 Ιανουαρίου 2014.
 «Οταν η ιστορία γράφεται στα... σκαλιά», αφιέρωμα στον ιστότοπο SentraGoal.gr, 8 Ιανουαρίου 2012.

Αθλητικές εγκαταστάσεις στην Αθήνα
Παναθηναϊκός Α.Ο.
Αλεξανδρας
Νταμπλ (ποδόσφαιρο)

Νταμπλ στην ποδοσφαιρική ορολογία σημαίνει η κατάκτηση του εγχώριου πρωταθλήματος και του κυπέλλου την ίδια περίοδο από την ίδια ομάδα.

Νταμπλ από ελληνικές ομάδες

Ολυμπιακός (18) 
1)  1947

2)  1951

3)  1954

4)  1957

5)  1958

6)  1959

7)  1973

8)  1975

9)  1981

10)  1999

11)  2005

12)  2006

13)  2008

14)  2009

15)  2012

16)  2013

17)  2015

18)  2020

Παναθηναϊκός (8) 
1)  1969

2)  1977

3)  1984

4)  1986

5)  1991

6)  1995

7)  2004

8)  2010

ΑΕΚ (2) 
1)      1939

2)     1978

ΠΑΟΚ (1) 
1)  2019

Νταμπλ από αγγλικές ομάδες

Μάντσεστερ Γιουνάιτεντ (3) 
 1994

 1996

 1999

Άρσεναλ (3) 
 1971

 1998

 2002

Άλλες (από μία φορά η καθεμία) 
 Πρέστον 1889

 Άστον Βίλα 1897

 Τότεναμ Χότσπερ 1961

 Λίβερπουλ 1986

 Τσέλσι 2010

 Μάντσεστερ Σίτι 2019

Νταμπλ από γαλλικές ομάδες
Παρί Σεν Ζερμέν (4)

 2015 

 2016 

 2018 

 2020 

Σεντ Ετιέν (4)

 1968

 1970

 1974

 1975

Δείτε επίσης 

Τρεμπλ

Πηγές 
contra.gr
contra gr
aek.live

Ορολογία ποδοσφαίρου
Εθνική Κατηγορία υδατοσφαίρισης ανδρών 1973

Το πρωτάθλημα Ελλάδας υδατοσφαίρισης ανδρών 1973, ολοκληρώθηκε στις 16 Ιουλίου 1973, με τον τελικό αγώνα μπαράζ ανάμεσα στον Εθνικό και τον Ολυμπιακό. Έγιναν 2 γύροι στο Ολυμπιακό κολυμβητήριο. Πρωταθλητής αναδείχθηκε ο Εθνικός για 23η φορά στην ιστορία του.

Τελική βαθμολογία

Πίνακας αποτελεσμάτων

Αποτελέσματα

Τελικός Μπαράζ

Εξωτερικοί σύνδεσμοι 
Αθλητική Ηχώ, Ιστορικό αρχείο 1945-2007

1973
Υδατοσφαίριση το 1973
Πρίνα Λασιθίου

Η Πρίνα είναι χωριό και έδρα ομώνυμης κοινότητος του Δήμου Αγίου Νικολάου στην Περιφεριακή Ενότητα Λασιθίου της Κρήτης. Ανήκε στην Επαρχία Μιραμπέλλου. Βρίσκεται περίπου 15 χιλιόμετρα από τον κόλπο του Μιραμπέλλου, δηλαδή τα βόρεια παράλια του νομού. 

Σύμφωνα με τα στοιχεία της απογραφής του 2011, το χωριό έχει 90 κατοίκους. Το χωριό το διασχίζουν 2 κεντρικοί δρόμοι, ενώ μέσω του οδικού δικτύου του νομού, το χωριό ενώνεται με τα χωριά Καλαμαύκα στα ΝΑ, με το χωριό Μεσελέροι στα ΝΔ, με το παραθαλάσσιο χωρίο Ίστρον στα ΒΑ, και με το χωριό Κρούστας στα ΒΔ. 

Όσον αφορά τη γεωγραφία της περιοχής, το ανάγλυφο περιλαμβάνει σχεδόν μόνο ελιές, ειδικά στην τοποθεσία Κάτω Πρίνα στα ΝΔ του χωριού. Στη λοφώδη περιοχή βόρεια της Πρίνας υπάρχει ένα σημαντικό πευκόδασος το οποίο δυστυχώς έχει αποτελέσει εστία πυρκαγιών αρκετές φορές τα τελευταία χρόνια. Παλιότερα στο χωριό είχαν κτιστεί αρκετά εξοχικά σπίτια, που ανήκαν σε κατοίκους της πρωτεύουσας του νομού, του Αγίου Νικολάου.

Κοινότητα Πρίνας 

Περιλαμβάνωντας μόνο τήν έδρα της, η κοινότητα έχει 90 κατοίκους.

Η Κοινότητα εκπροσωπείται από τον Πρόεδρο κ. Εμμανουήλ Καπαράκη.

Κοινοτάρχες Πρίνας 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Πρίνας.

Εξωτερικοί σύνδεσμοι 
Δήμος Αγίου Νικολάου Λασιθίου

Χωριά του νομού Λασιθίου
Δήμος Αγίου Νικολάου
Άθενς Γιουνάιτεντ Χάλιφαξ

Η Άθενς Γιουνάιτεντ (Athens United F.C. - AUFC) είναι ερασιτεχνικός ελληνοκαναδικός ποδοσφαιρικός σύλλογος που εδρεύει στην πόλη Χάλιφαξ της πολιτείας Νέα Σκωτία (Nova Scotia) του Καναδά. Ιδρύθηκε το 1996, έχει γαλανόλευκα χρώματα και τo έμβλημά της είναι εμπνευσμένο από τον αρχαιοελληνικό κίονα ιωνικού ρυθμού.

Αγωνιστικές πληροφορίες

Μάνατζερ της ομάδας και κινητήριος μοχλός είναι ο Λάμπης Κουσούλης που κατάγεται από την Τρίπολη Αρκαδίας. Ο σύλλογος είναι μέλος της ποδοσφαιρικής ομοσπονδίας της πολιτείας και έχει λάβει μέρος τόσο στο τοπικό πρωτάθλημα του Χάλιφαξ (Halifax Soccer League-Senior B level) αλλά και στο πολιτειακό πρωτάθλημα (Nova Scotia Soccer League-Senior A/Premier level).

Από το 2007 αγωνίζεται στην "Metro Senior Men's Soccer League" (MSMSL), στην κατηγορία παλαιμάχων (Masters Α-35). Έχει αναδειχθεί τέσσερις φορές πρωταθλήτρια της πολιτείας στην κατηγορία της (2007, 2008, 2009, 2011) και μια φορά φιναλίστ (2010).

Στη σύνθεσή της περιλαμβάνονται μεταξύ άλλων οι ομογενείς: Λάμπης Κουσούλης, Τζορτζ Ελεύθερος, Ρομπ Άνταμς, Άντριου Γκάβας, Τζεφ Αξέλ, Ευάγγελος Πανώπαλης, Τζίμι Ζέλιος κ.ά.

Τίτλοι - διακρίσεις

Πρωταθλήτρια παλαιμάχων Νέας Σκωτίας (MSMSL: Masters Α-35): 2007, 2008, 2009, 2011.
Φιναλίστ παλαιμάχων Νέας Σκωτίας (MSMSL: Masters Α-35): 2010.

Πηγές 

Ιστοσελίδα "MSM Soccer League".
CANADA club-soccer

Ελληνικοί αθλητικοί σύλλογοι Καναδά
Ιδρύσεις αθλητικών συλλόγων το 1996
Ποδοσφαιρικές ομάδες Καναδά
Ο γλάρος Ιωνάθαν Λίβινγκστον

Ο Γλάρος Ιωνάθαν Λίβινγκστον είναι έργο του συγγραφέα Ρίτσαρντ Μπαχ. Περιέχει φωτογραφίες γλάρων του Russell Munson. Πρωτοεκδόθηκε στις ΗΠΑ το 1970 υπό τον τίτλο Jonathan Livingston Seagull - a story.

Περιγράφει την αλληγορική ιστορία ενός γλάρου, του οποίου η αγάπη να πετά, τον οδηγεί στην αναζήτηση του απόλυτου.

Εξωτερικοί σύνδεσμοι 
 Ο γλάρος Ιωνάθαν Λίβινγκστον - απόσπασμα μετάφρασης στα ελληνικά.
 Richard Bach: Ὁ Γλάρος Ἰωνάθαν — μια απόδοση στα ελληνικά μαζί με εισαγωγή (μετάφραση του λήμματος της αγγλικής Wikipedia).

Νουβέλες
Αλληγορία
Κριστίν Αρόν

Η Κριστίν Αρόν (Christine Arron, 13 Σεπτεμβρίου 1973) είναι Γαλλίδα αθλήτρια του στίβου. Είναι η κάτοχος του ρεκόρ Ευρώπης στα 100 μέτρα με χρόνο 10.73 εκατοστά (2011). Έχει τον τέταρτο πιο γρήγορο χρόνο όλων των εποχών στο αγώνισμα.

Βιογραφικό
Γεννήθηκε στις 13 Σεπτεμβρίου 1973, στο Les Abymes, στη Γουαδελούπη και προέρχεται από εύπορη οικογένεια. Στην μητροπολιτική Γαλλία εγκαταστάθηκε το 1992. Πρώτος της προπονητής ήταν ο Φερνάντ Ουρτμπίζ, που υπήρξε προπονητής και του παγκόσμιου πρωταθλητή στα 400 μ. με εμπόδια Στεφάν Ντιαγκανά.
 
Στα 100μ ήταν πρωταθλήτρια Ευρώπης το 1998 κερδίζοντας το χρυσό μετάλλιο στο Πανευρωπαϊκό Πρωτάθλημα Ανοιχτού Στίβου στη Βουδαπέστη (κάνοντας πανευρωπαϊκό ρεκόρ με 10.73) και τρίτη το 2005 στο Παγκόσμιο Πρωτάθλημα Ανοιχτού Στίβου στο Ελσίνκι.

Στα 200μ κέρδισε το χρυσό μετάλλιο στους Μεσογειακούς Αγώνες στο Μπάρι το 1997 και το χάλκινο μετάλλιο στο Παγκόσμιο Πρωτάθλημα Ανοιχτού Στίβου το 2005 στο Ελσίνκι.

Στη σκυταλοδρομία 4x100 ήταν πρωταθλήτρια Ευρώπης μαζί με τις Katia Benth, Frédérique Bangué και Sylviane Félix στο Πανευρωπαϊκό Πρωτάθλημα Ανοιχτού Στίβου στη Βουδαπέστη το 1998 και παγκόσμια πρωταθλήτρια μαζί με τις Patricia Girard-Léno, Muriel Hurtis και Sylviane Félix στο Παγκόσμιο Πρωτάθλημα Ανοιχτού Στίβου στο Παρίσι το 2003. Επίσης στο ίδιο αγώνισμα κέρδισε το χρυσό στους Μεσογειακούς Αγώνες στο Μπάρι της Ιταλίας το 1997, το ασημένιο μετάλλιο το 1999 στο Παγκόσμιο Πρωτάθλημα Ανοιχτού Στίβου στη Σεβίλλη, το ασημένιο μετάλλιο στο Πανευρωπαϊκό Πρωτάθλημα στη Βαρκελώνη το 2010 και το χάλκινο μετάλλιο στο Παγκόσμιο Πρωτάθλημα Ανοιχτού Στίβου στην Αθήνα το 1997 και στους Ολυμπιακούς Αγώνες του 2004. 

Το 1998 ψηφίστηκε κορυφαία αθλήτρια της Ευρώπης.

Εξωτερικός σύνδεσμος
http://iaaf.org/athletes/biographies/letter=0/athcode=70454/index.html

 
Γάλλοι αθλητές του στίβου
Γάλλοι Ολυμπιονίκες
Γουαδελούπη
Κάτοχοι μεταλλίων του Ευρωπαϊκού Πρωταθλήματος Στίβου
Σκεντερμπέου Κορυτσάς

Ο Σκεντερμπέου (Αλβανικά: Skënderbeu) είναι ποδοσφαιρικός σύλλογος με έδρα την Κορυτσά της νοτιοανατολικής Αλβανίας. Αγωνίζεται στην Κατεγκορία Σουπεριόρε, που αποτελεί την κορυφαία κατηγορία στη χώρα. Ο σύλλογος πήρε το όνομά του από τον ήρωα της Αλβανίας Σκεντέρμπεη. Η ομάδα αγωνίζεται στα εντός έδρας παιχνίδια στο στάδιο Skënderbeu, που είναι ένα από τα μεγαλύτερα γήπεδα της Αλβανίας, με χωρητικότητα πάνω από 10.000 θεατές.

Διεθνείς διακρίσεις 
 Η ενότητα αυτή είναι ανεπαρκώς ανεπτυγμένη ή ανολοκλήρωτη. Η [ βοήθειά σας] είναι καλοδεχούμενη!

2011–12 
Έχει αγωνιστεί μια φορά στα προκριματικά του Τσάμπιονς Λιγκ, τη σεζόν 2011–12, αντιμετωπίζοντας τον ΑΠΟΕΛ, και γνωρίζοντας δύο ήττες σε ισάριθμους αγώνες.

2012–13 
Στα προκριματικά του 2ου γύρου του Τσάμπιονς Λιγκ τη σεζόν 2012–13 βρέθηκε αντιμέτωπη με την πρωταθλήτρια ομάδα της Ουγγαρίας, την Ντέμπρετσενι. Κέρδισε εντός έδρας με 1-0 με ένα εξαιρετικό παιχνίδι με πολλές φάσεις, αλλά εκτός έδρας έχασε με 3-0 και αποκλείστηκε.

2013–14 
Στα προκριματικά του 2ου γύρου του Τσάμπιονς Λιγκ τη σεζόν 2013–14 βρέθηκε αντιμέτωπη με την πρωταθλήτρια ομάδα από το Αζερμπαϊτζάν, τη Νεφτσί Μπακού. Εκτός έδρας έφερε ισοπαλία και εντός έδρας κέρδισε στην παράταση με 1-0.

Στα προκριματικά του 3ου γύρου αντιμετωπίζει την πρωταθλήτρια ομάδα από το Καζακστάν, τη Σαχτιόρ Καραγκαντί. Εκτός έδρας έχασε 3-0 και εντός έδρας κέρδιζε από το 30ό λεπτό με 3-0, όπου είχε την ευκαιρία να οδηγήσει τον αγώνα στην παράταση ή και να κερδίσει τον αγώνα, αλλά ένα λάθος του διαιτητή έδωσε σε έναν παίκτη της απευθείας κόκκινη, μένοντας με 10 παίκτες, το οποίο της κόστισε: ο αγώνας θα λήξει τελικά με 3-2 νίκη και αποκλεισμό.

Στα προκριματικά των play-off στο Γιουρόπα Λιγκ βρέθηκε αντιμέτωπη με την ουκρανική ομάδα Τσερνομόρετς της Οδησσού. Εκτός έδρας έχασε 1-0 και εντός έδρας κέρδισε 1-0, οδηγώντας το παιχνίδι στα πέναλτι, όπου έχασε με 6-7. Και έτσι τη σεζόν 2013–14 χάνει μια μεγάλη ευκαιρία να μπει στους ομίλους του Γιουρόπα Λιγκ.

Τίτλοι - Διακρίσεις

Α' Κατηγορία  
Πρωταθλήτρια (8): 1933, 2010–11, 2011–12, 2012–13, 2013–14, 2014–15, 2015–16, 2017–18
 Φιναλίστ (3): 1930, 1934, 1976–77

Β' Κατηγορία 
Πρωταθλήτρια (2): 1975–76, 2006–07
 Φιναλίστ (6): 1978–79, 1981–82, 1985–86, 1994–95, 2004–05, 2008–09

Κύπελλο Αλβανίας 
Κυπελλούχος (1): 2017–18
 Φιναλίστ (6): 1958, 1964–65, 1975–76, 2011–12, 2016–17, 2020–21

Σούπερ Καπ Αλβανίας 
Νικήτρια (3): 2013, 2014, 2018
 Φιναλίστ (4): 2011, 2012, 2015, 2016

Παραπομπές

Εξωτερικοί σύνδεσμοι 

 Επίσημη ιστοσελίδα (στα Αλβανικά)
 Επίσημη σελίδα στο Facebook
Λίστα πρωταθλητών Αλβανίας - RSSSF (στα Αγγλικά)
Λίστα τελικών Κυπέλλου Αλβανίας - RSSSF (στα Αγγλικά)

Ιδρύσεις αθλητικών συλλόγων το 1909
Κορυτσά
 
Ιδρύσεις ποδοσφαιρικών ομάδων το 1909
Ποδοσφαιρικές ομάδες Αλβανίας
Α΄ Εθνική Κατηγορία υδατοσφαίρισης ανδρών 1977

Το πρωτάθλημα Ελλάδας υδατοσφαίρισης ανδρών 1977 ήταν το πρώτο που διεξήχθη με την ονομασία “Α' Εθνική κατηγορία”. Ολοκληρώθηκε στις 26 Σεπτεμβρίου 1977, με τον τελικό αγώνα μπαράζ ανάμεσα στον Εθνικό και τον Ολυμπιακό που κατοχυρώθηκε με 5-0 υπέρ του Εθνικού. Έγιναν 2 γύροι στα κολυμβητήρια των ομάδων. Πρωταθλητής αναδείχθηκε ο Εθνικός για 27η φορά στην ιστορία του, καθώς ο Ολυμπιακός αποχώρησε μετά 1'25'' από την έναρξη του αγώνα, αμέσως μετά το 1ο γκολ που έβαλε ο Γουνάς και τα φοβερά επεισόδια που ακολούθησαν.

Τελική βαθμολογία 
Εθνικός και Ολυμπιακός είχαν στην κανονική περίοδο από μια ήττα ο καθένας. Ο Ολυμπιακός είχε επικρατήσει του Εθνικού με 6–1 στον α' γύρο. Στον τελευταίο αγώνα του β' γύρου, ο Ολυμπιακός έχασε την ευκαιρία ακόμη και με ισοπαλία να κερδίσει το πρωτάθλημα, αφού έχασε από τον Εθνικό με 3–2.

Πίνακας αποτελεσμάτων

Τελικός Μπαράζ

Εξωτερικοί σύνδεσμοι 
Αθλητική Ηχώ, Ιστορικό αρχείο 1945-2007

1977
Υδατοσφαίριση το 1977
Πέρο Άντιτς

Ο Πέρο Άντιτς (, αγγλικά: Pero Antić) (Σκόπια, 29 Ιουλίου 1982), είναι Σλαβομακεδόνας πρώην διεθνής καλαθοσφαιριστής. Αγωνιζόταν ως πάουερ φόργουορντ και σέντερ διαθέτοντας ύψος 2,10 μέτρων.

Τίτλοι
Κατά τη διάρκεια της καριέρας του που τελείωσε το 2018, ο Άντιτς κατέκτησε τους παρακάτω τίτλους: 
 2x Πρωταθλητής Ελλάδος: 2002, 2012
 Κυπελλούχος Σερβίας: 2006
 2x Πρωταθλητής Βουλγαρίας: 2008, 2010
 Κυπελλούχος Βουλγαρίας: 2008
 Κυπελλούχος Ρωσίας: 2011
 3x Ευρωλίγκα: 2012, 2013, 2017
 2x Πρωταθλητής Τουρκίας: 2016, 2017
 Κυπελλούχος Τουρκίας: 2016
Πρωταθλητής Σερβίας: 2018

Διακρίσεις
Τον Μάιο του 2011 αναδείχτηκε MVP του Ρωσικού κυπέλλου. Το Δεκέμβριο του 2011 αναδείχθηκε κορυφαίος αθλητής της χρονιάς στην Βόρεια Μακεδονία

Εθνική ομάδα
Ο Άντιτς συμμετείχε με την Εθνική Βόρειας Μακεδονίας Ανδρών στο Ευρωμπάσκετ 2009, στο Ευρωμπάσκετ 2011, καθώς και στο Ευρωμπάσκετ 2013 αποτελώντας τον αρχηγό της.

Προσωπική ζωή
Ο Άντιτς είναι έγγαμος και έχει δύο γιους.

Παραπομπές

Εξωτερικοί σύνδεσμοι
 
  Pero Antić, στατιστικά και συμμετοχές στον επίσημο ιστότοπο της FIBA Europe.
  «Antić leads by example», συνέντευξη στον επίσημο ιστότοπο της FIBA Europe. (Video)

Καλαθοσφαιριστές από τη Βόρεια Μακεδονία
Πάουερ φόργουορντ
Σέντερ
Καλαθοσφαιριστές ΑΕΚ
Καλαθοσφαιριστές Ερυθρού Αστέρα Βελιγραδίου
Καλαθοσφαιριστές Ακαντέμικ Σόφιας
Καλαθοσφαιριστές Λοκομοτίβ Κουμπάν
Καλαθοσφαιριστές Σπαρτάκ Αγίας Πετρούπολης
Καλαθοσφαιριστές ΟΣΦΠ
Καλαθοσφαιριστές Ατλάντα Χοκς
Καλαθοσφαιριστές Φενέρμπαχτσε
Καλαθοσφαιριστές ελληνικών συλλόγων
Καλαθοσφαιριστές Α1 Εθνικής Ελλάδας
Ξένοι καλαθοσφαιριστές στην Ελλάδα
Καλαθοσφαιριστές τουρκικών συλλόγων
Καλαθοσφαιριστές Πρωταθλήματος Τουρκίας
Καλαθοσφαιριστές Αδριατικής Λίγκας
Καλαθοσφαιριστές σερβικών συλλόγων
Futurama: Bender's Game

To Futurama: Bender's Game είναι η τρίτη από τις τέσσερις ταινίες της σειράς κινουμένων σχεδίων Futurama, οι οποίες αποτελούν τον 5ο κύκλο της σειράς. Η ταινία κυκλοφόρησε μόνο σε DVD στις 4 Νοεμβρίου 2008 σε DVD και Blu-ray. 

Ο τίτλος της ταινίας αποτελεί λογοπαίγνιο με αυτόν του βιβλίου Ender's Game του Όρσον Σκοτ Καρντ. Παρ' όλα αυτά, η πλοκή της ταινίας δεν παρουσιάζει κοινά σημεία με το περιεχόμενο του βιβλίου. Στοιχεία από το βιβλίο Ο Άρχοντας των Δαχτυλιδιών του Τζ. Ρ. Ρ. Τόλκιν και της σειράς ταινιών επιστημονικής φαντασίας Ο Πόλεμος των Άστρων του Τζορτζ Λούκας σατηρίζονται  κατά τη διάρκεια της ταινίας.

Πλοκή
Λόγω έλλειψης μαύρης ύλης, οι τιμές των καυσίμων στη Γη έχουν ανέβει. Το πλήρωμα της Πλάνετ Εξπρές καλείται να ξεσκεπάσει την Μαμά, η οποία με σκοπό να αποκτήσει το μονοπώλιο στην αγορά έχει κρύψει όλα τα αποθέματα μαύρης ύλης.

Ηθοποιοί

Παραπομπές

Ταινίες του 2008
Αμερικανικές ταινίες
Αγγλόφωνες ταινίες
Αμερικανικές κωμικές ταινίες επιστημονικής φαντασίας
Κωμικές ταινίες κινουμένων σχεδίων
Αμερικανικές ταινίες κινουμένων σχεδίων
Εθνική Κατηγορία υδατοσφαίρισης ανδρών 1969

Το πρωτάθλημα Ελλάδας υδατοσφαίρισης ανδρών 1969, ολοκληρώθηκε στις 24 Σεπτεμβρίου 1969, με απόφαση του ΓΓΑ Ασλανίδη χωρίς να
διεξαχθεί τελικός αγώνας μπαράζ. Συμπρωταθλητές αναδείχθηκαν ο Ολυμπιακός για 9η φορά και ο Εθνικός για 20η. Έγινε 1 γύρος στο Ολυμπιακό κολυμβητήριο. Έγινε κλήρωση για το ποια ομάδα θα εκπροσωπήσει την Ελλάδα στο κύπελλο πρωταθλητριών με νικητή τον Ολυμπιακό .

Τελική βαθμολογία

Πίνακας αποτελεσμάτων

Αποτελέσματα

Εξωτερικοί σύνδεσμοι 
Αθλητική Ηχώ, Ιστορικό αρχείο 1945-2007

1969
Υδατοσφαίριση το 1969
Εθνική Αυστραλίας (καλαθοσφαίριση γυναικών)

Η εθνική ομάδα καλαθοσφαίρισης γυναικών της Αυστραλίας, γνωστή με το ψευδώνυμο Οπάλια (Opals), η οποία συγκεντρώνει τις καλύτερες καλαθοσφαιρίστριες αυστραλέζικης εθνικότητας, αντιπροσωπεύει την Αυστραλία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης της Αυστραλίας (Australian Basketball Federation Inc.).

Σημαντικότερες στιγμές στην πορεία της ομάδας ήταν η κατάκτηση του χρυσού μεταλλίου στο Παγκόσμιο Πρωτάθλημα που διεξήχθη στη Βραζιλία το 2006, καθώς και τεσσάρων μεταλλίων σε Ολυμπιακούς Αγώνες.

Πορεία σε διεθνείς διοργανώσεις

Πορεία σε Ολυμπιακούς Αγώνες 
Ακολουθεί η πορεία της ομάδας της Αυστραλίας σε Θερινούς Ολυμπιακούς Αγώνες:

Πορεία σε Παγκόσμια Πρωταθλήματα 
Ακολουθεί η πορεία της ομάδας της Αυστραλίας σε Παγκόσμια Πρωταθλήματα:

Πορεία σε Πρωταθλήματα Ωκεανίας 
Ακολουθεί η πορεία της ομάδας της Αυστραλίας σε Πρωταθλήματα Ωκεανίας:

Πορεία σε Αγώνες της Κοινοπολιτείας 
Ακολουθεί η πορεία της ομάδας της Αυστραλίας σε Αγώνες της Κοινοπολιτείας:

Παραπομπές

Πηγές 
 Australia, ιστορικό στον επίσημο ιστότοπο των αρχείων της FIBA.

Εξωτερικοί σύνδεσμοι 
 Australian Basketball Federation Inc., επίσημος ιστότοπος. 

Αυστραλια
Αθλητισμός στην Αυστραλία
Φλοριάνα

Η Φλοριάνα (μαλτέζικα:Il-Furjana) είναι πόλης της Μάλτας, η οποία βρίσκεται στα δυτικά της Βαλέτα,της πρωτεύουσας, της οποίας αποτελεί και συνοικία.

Γεωγραφία 
Η πόλη είναι χτισμένη στο δυτικό τμήμα της Χερσονήσου του Ξιμπέρας την οποία μοιράζεται με την Βαλέτα που καταλαμβάνει το ανατολικό τμήμα. Αυτή η χερσόνησος περιστοιχίζεται από δύο φυσικούς όρμους : το Marsamxett Harbour στα βόρεια, και το Grand Harbour στα νότια.

Μεταφορές 

Είναι στους πρόποδες των τειχών της Βαλέτας, δηλαδή στην Φλοριάνα, όπου καταλήγει το οδικό δίκτυο του νησιού, με τα λεωφορεία κίτρινης και πορτοκαλί απόχρωσης που χρονολογούνται στην δεκαετία του 1950.

Αθλητισμός στην Φλοριάνα 

Η Φλοριάνα διαθέτει δική της ποδοσφαιρική ομάδα, την Φλοριάνα ΦΚ.

Σχετικό Λήμμα 
 Πόλεις της Μάλτας

Εξωτερικοί Σύνδεσμοι 

Επίσημη Ιστοσελίδα

Φλοριάνα
Πόλεις της Μάλτας
Ντένβερ Νάγκετς

Οι Ντένβερ Νάγκετς (αγγλικά: Denver Nuggets) είναι επαγγελματική ομάδα καλαθοσφαίρισης με έδρα το Ντένβερ, του Κολοράντο, ΗΠΑ. Αγωνίζονται στο πρωτάθλημα του ΝΒΑ και είναι μέλη της Δυτικής Περιφέρειας στη Βορειοδυτική Κατηγορία.

Ιδρύθηκαν το 1967 στο Ντένβερ ως Ντένβερ Ρόκετς συμμετέχοντας στο πρωτάθλημα του ABA, και έγιναν μια από τις πιο επιτυχημένες ομάδες του πρωταθλήματος. Μετά την αλλαγή του ονόματός τους σε Ντένβερ Νάγκετς και τη συγχώνευση, το 1976 εντάχθηκαν στο NBA. Έδρα τους είναι το Pepsi Center, χωρητικότητας 19.155 θεατών.

Ονομασίες 
Ακολουθούν οι ονομασίες της ομάδας μέσα στο χρόνο:

 Ντένβερ Ρόκετς (ABA, 1967–1974)
 Ντένβερ Νάγκετς (ABA, 1974–1976)
 Ντένβερ Νάγκετς (NBA, 1976–σήμερα)

Λογότυπα 
Το λογότυπο της ομάδας έχει εξελιχθεί με το πέρασμα του χρόνου.

Γήπεδα 

 Denver Auditorium Arena (1967–75)
 McNichols Sports Arena (1975–99)
 Pepsi Center (1999–σήμερα)

Επιτυχίες

Πρωταθλήματα 
 0

Τίτλοι Περιφέρειας 
 0

Τίτλοι Κατηγορίας 
 10
 ABA: 3 (1970, 1975, 1976)
 NBA: 7 (1977, 1978, 1985, 1988, 2006, 2009, 2010)

Αποσυρθέντα νούμερα
 5 (2, 33, 40, 44, 432)

Ρόστερ 
.

Παραπομπές

Εξωτερικοί σύνδεσμοι 

 

 
Ιδρύσεις αθλητικών συλλόγων το 1967
Ιδρύσεις ομάδων καλαθοσφαίρισης το 1967
Μακεδονίτισσα Λευκωσίας

Η Μακεδονίτισσα είναι περιοχή του Δήμου Έγκωμης στην πόλη της Λευκωσίας. Συνορεύει με τις συνοικίες του Αρχαγγέλου, την Κάτω Λακατάμια, τον Στρόβολο, και τον Άγιο Δομέτιο. Στην συνοικία βρίσκονται το Μακάρειο Στάδιο, η Κρατική Έκθεση, το Εθνικό Στάδιο Αντισφαίρισης, το Πολυπροπονητήριο "Ευάγγελος Φλωράκης, το Κλειστό γυμναστήριο "Λευκόθεο" και το Κλειστό γυμναστήριο "Ελευθερία" .

Το όνομα προέρχεται από την Ιερά Μονή Παναγίας Μακεδονίτισσας .

Ο τύμβος 
Στην Μακεοδονίτισσα βρίσκεται ο "τύμβος" στρατιωτικό νεκροταφείο Ελλαδιτών και Ελληνοκυπρίων πεσόντων της Κύπρου στους αγώνες κατά των Τούρκων του 1964 και 1974. Στον χώρο μάλιστα όπου έγινε το κοιμητήριο στις 22 Ιουλίου 1974 καταρρίφθηκε από φίλια πυρά το αεροπλάνο τύπου "Noratlas" που μετέφερε την 1η Μοίρα Καταδρομών των Ελληνικών Ενόπλων Δυνάμεων που έρχονταν στη Κύπρο για την υπεράσπιση της νήσου.

Τα συντρίμμια του αεροσκάφους είναι θαμμένα κάτω από τον τύμβο, μάλιστα όλοι οι επιβαίνοντας εκτός έναν (Μοναδικός επιζήσας ήταν ο καταδρομέας Θανάσης Ζαφειρίου που πήδηξε στο κενό από το φλεγόμενο αεροσκάφος) πέθαναν χωρίς ποτέ να αναγνωριστούν όλοι. Το αεροσκάφος μετέφερε τμήμα καταδρομέων από τα Χανιά.

Ιερά Μονή Παναγίας Μακεδονίτισσας  
Η μονή της Παναγίας Μακεδονίτισσας άγνωστο πότε ιδρύθηκε αναφέρεται πρώτη φορά τον 16ο αιώνα και διατηρήθηκε έως τα τέλη του 19ου αιώνα. Το όνομα της , Μακεδονίτισσα, προέρχεται από το φυτό μαϊντανό που στην Κύπρο λεγόταν "μακεδονήσιον". Σήμερα στον χώρο διατηρήται ο ναός της Παναγίας της Μακεδονίτισσας..

Παραπομπές 

Έγκωμη Λευκωσίας
Άννα Γκέρτσου-Σαρρή

Η Άννα Γκέρτσου-Σαρρή (Κωνσταντινούπολη 2 Φεβρουαρίου 1936 – Αθήνα 23 Σεπτεμβρίου 2011)  ήταν Ελληνίδα συγγραφέας και μεταφράστρια.

Σύντομο βιογραφικό
Γεννήθηκε στην Κωνσταντινούπολη. Ασχολήθηκε με την παιδική λογοτεχνία και βραβεύτηκε για το έργο της με το Κρατικό Βραβείο Εφηβικού Βιβλίου, το βραβείο «Μιχαήλας Αβέρωφ» της Εταιρείας Ελλήνων Λογοτεχνών και το Βραβείο Ιπεκτσί. 
Αντικείμενο του συγγραφικού της έργου υπήρξε η κοινωνία, η ιστορία και η μυθολογία, ιδιαίτερα σε ό,τι αφορά στην πρόσληψη αυτών των θεμάτων από μαθητές. Αρκετά κείμενα της συγγραφέως συμπεριλήφθηκαν σε αναγνωστικά του δημοτικού, σε αναγνωστικά μαθητών της ελληνικής κοινότητας της διασποράς (Αυστραλία και τη Γερμανία) καθώς επίσης σε εφημερίδες και περιοδικά. Πέθανε στην Αθήνα στις 23 Σεπτεμβρίου του 2011 σε ηλικία 75 ετών από οξεία λευχαιμία. Κατόπιν επιθυμίας της, η σορός της αποτεφρώθηκε..

Εργογραφία
 «Νο 17 - ώρα 8» Διήγημα '71 (δεκαεφτά νέοι συγγραφείς) Κάλβος, (1972) 
Απ' το Ένα ως το Δέκα, Κέδρος, (1980) (μικρά κείμενα για παιδιά)
Σπίτι δίχως αυλή Κέδρος, (1982), βραβείο «Μιχαήλας Αβέρωφ» της Εταιρείας Ελλήνων Λογοτεχνών (παιδικό μυθιστόρημα)
Το λέγαν Ξάστερο Κέδρος, (1986), Α' Βραβείο Ιπεκτσί  (παιδική, εφηβική μυθιστορηματική βιογραφία για τον πατέρα της συγγραφέως και το χωριό του, Εξάστερο)
Το κόκκινο της Ανατολής Κέδρος, (1991), Κρατικό Βραβείο Εφηβικού Βιβλίου. (εφηβικό ιστορικό μυθιστόρημα σχετικό με το Συνεταιρισμό στα Αμπελάκια)
Μ' ενάντιους ανέμους Κέδρος, (1996) (μυθιστορηματική βιογραφία για την καπετάνισσα Δόμνα Βισβίζη)
Δροσουλίτες Κέδρος, (2000) (μυθιστόρημα)
Η άλλη φωνή Κέδρος, (2005), Κρατικό Βραβείο Εφηβικού Βιβλίου (εφηβικό μυθιστόρημα)
Σχετικά με την Υπατία... Κέδρος, (2010) (μυθιστορηματική βιογραφία για την Υπατία)

Σειρά Μουσικοί στην Αρχαία Ελλάδα εκδόσεων Κέδρος
Απόλλων, - Μαρσύας (1996)Ερμής, - Αμφίων (1996)
Ορφέας, (1996)
Αρίων, (1996)
Πίνδαρος, (2000)
Σαπφώ, (2000).

Μεταφράσεις
Farmer, Nancy, Η θάλασσα των Τρολλ, Εκδόσεις Πατάκη, (2006) 
Sachar, Louis, Τρύπες, Εκδόσεις Πατάκη, (2000) 	
Lewis, Clive Staples, Η τελευταία μάχη, Κέδρος, (1996) 
Lewis, Clive Staples, Ο ασημένιος θρόνος, Κέδρος, (1995) 	
Kerr, M. E., Χαρταετοί της νύχτας, Πατάκης, (1994) 	
Ashley, Bernard, Ο Τέρι στο φράχτη, Κέδρος, (1993) 	
Silver, Norman, Δεν υπάρχουν τίγρεις στην Αφρική, Πατάκης, (1992).

Παραπομπές-σημειώσεις

Εξωτερικοί σύνδεσμοι 
  Σημειώσεις κυρίως για την εργογραφία της Άννας Γκέρτσου-Σαρρή.

Έλληνες συγγραφείς
Έλληνες μεταφραστές
Συγγραφείς παιδικής και νεανικής λογοτεχνίας
Ελληνίδες συγγραφείς
Εθνική Γερμανίας (καλαθοσφαίριση ανδρών)

Η εθνική ομάδα καλαθοσφαίρισης ανδρών της Γερμανίας, η οποία συγκεντρώνει τους καλύτερους καλαθοσφαιριστές γερμανικής εθνικότητας, αντιπροσωπεύει τη Γερμανία στις διεθνείς διοργανώσεις καλαθοσφαίρισης που οργανώνει η FIBA. Βρίσκεται υπό τη δικαιοδοσία της Γερμανικής Ομοσπονδίας Καλαθοσφαίρισης (DBB).

Ιστορία 
Μεγαλύτερες επιτυχίες της μέχρι σήμερα είναι η κατάκτηση του χρυσού μεταλλίου στο Ευρωπαϊκό Πρωτάθλημα της Γερμανίας το 1993, του ασημένιου μεταλλίου το 2005 και τα χάλκινα μετάλλια στο Μουντομπάσκετ το 2002 και στο Ευρωπαϊκό Πρωτάθλημα το 2022.

Πορεία σε διεθνείς διοργανώσεις

Πορεία σε Ευρωπαϊκά Πρωταθλήματα 
Ακολουθεί η πορεία της ομάδας της Γερμανίας σε Ευρωπαϊκά Πρωταθλήματα:

Παραπομπές

Εξωτερικοί σύνδεσμοι 

 Deutscher Basketball Bund, επίσημος ιστότοπος.  

Γερμανια
Ανδρων
Γερμανια
Σολιάνι

Το Σολιάνι (κροατικά: Soljani) είναι χωριό στην Τσβελφέριγια, στο νοτιότερο κομμάτι της επαρχίας Βουκοβάρ-Συρμίας, στην Κροατία. Στην απογραφή του 2001, το χωριό είχε τον πληθυσμό των 1554 κατοίκων.

Για πρώτη φορά αναφέρθηκε στα 1329 ως "Sauli, Sali posessio" και από τότε το όνομα του χωριού συνδέθηκε με τη λέξη "αλάτι" (sol σημαίνει αλάτι στα Κροατικά;). Κατά τη διάρκεια της Ρωμαικής αυτοκρατορίας, το χωριό αποτυπώθηκε στους ιστορικούς χάρτες ως "Σάλντις", και ένας από τους κύριους Ρωμαικούς δρόμους που οδηγούσε στο Σίρμιουμ (Σρέμσκα Μιτρόβιτσα) πήγαινε δια μέσω του Σάλντις.

Η κυριότερη ανάπτυξη του χωριού, ήταν κατά τη διάρκεια του 18ου και 19ου αιώνα, όταν οι Σλοβάκοι από τη Βοϊβοντίνα και τη Σλοβακία, εγκαταστάθηκαν εκεί. Σήμερα οι απόγονοί τους είναι η μεγαλύτερη μειονότητα στο χωριό.

Εξωτερικοί σύνδεσμοι 

Soljani

Πόλεις της Κροατίας
Κωστοχώρι Ημαθίας

Το Κωστοχώρι ή Κουστοχώρι είναι ορεινό χωριό του Βερμίου το οποίο βρίσκεται στα 700μ. υψόμετρο. 

Επικοίστηκε μετά την ανταλλαγή πληθυσμών το 1922 από Πόντιους πρόσφυγες. Τα πρώτα χρόνια οι κάτοικοι αριθμούσαν τους 110 περίπου, προερχόμενοι πιθανόν από την περιοχή της Γαράσαρης (Νικόπολης). Έχει πλέον ελάχιστους μόνιμους κατοικούς αλλά αποτελεί ένα από τα ομορφότερα χωρία της Ημαθίας με το προσωνύμιο το μπαλκόνι του Βερμίου, αφού προσφέρει μια πανοραμική θέα, ενώ είναι βουτηγμένο μέσα στο πράσινο. Απέχει 8χμ. από την Πατρίδα και την Ιερά Μονή της Καλής Παναγίας και
9χμ. από την Βέροια, 5χμ από την Φυτειά. Στην τελευταία ανήκε διοικητικά μέχρι την δημιουργία του Καποδιστριακού Δ. Δοβρά.

Δήμος Βέροιας
Χωριά του νομού Ημαθίας
Ευάγγελος Μαμίας

Ο Ευάγγελος Μαμίας (Αθήνα, 1902 - 1943) ήταν Έλληνας ηθοποιός του Εθνικού θεάτρου.

Βιογραφία 
Πρωτοεμφανίσθηκε στη θεατρική σκηνή περί το 1925 με τον θίασο της Μαρίκας Κοτοπούλη με τον οποίο και συνεργάσθηκε μέχρι το 1930. Το έτος αυτό και μέχρι το 1942 προσλήφθηκε στο θίασο του Εθνικού θεάτρου, που τότε ονομαζόταν Βασιλικό Θέατρο. Με το θίασο αυτό έπαιξε βασικούς και δευτερεύοντες ρόλους σε 36 θεατρικά έργα όπως: "Βαβυλωνία", "Σχολείο κακογλωσσιάς", "Ο αρχοντοχωριάτης" (Le Bourgeois gentilhomme} του Μολιέρου, "Υπηρέτης δύο αφεντάδων" (Il servitore di due padroni) του Γκολντόνι, "Ο επιθεωρητής", "Ο κουρέας της Σεβίλλης" (Le Barbier de Séville) του Μπωμαρσαί, "Βασιλιάς Ληρ" (King Lear], "Άμλετ" (Hamlet), "Ο Έμπορος της Βενετίας" (The merchant of Venice) του Σαίξπηρ και άλλα. Επίσης, το 1930 εμφανίστηκε στην κινηματογραφική ταινία του Βασίλη Περίδη "Για την αγάπη της". Κατά την περίοδο 1940-41 εμφανίστηκε στις παραγωγές της νεοσύστατης Εθνικής Λυρικής Σκηνής "Η νυχτερίδα" (Die Fledermaus) ως Δικηγόρος Μπλιντ και "Βοκκάκιος" (Boccacio) ως Σκάλτσα.

Το 1942 προσλήφθηκε στον θίασο της Κατερίνας. Πέθανε το επόμενο έτος.

Θεατρικές Παραστάσεις 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Πηγές 
 "Νεώτερον Εγκυκλοπαιδικόν Λεξικόν Ηλίου" τομ.12ος, σελ.908.

Παραπομπές

Εξωτερικοί σύνδεσμοι 
Φωτογραφία του Ευάγγελου Μαμία στο αρχείο του Ε.Λ.Ι.Α.
Σκίτσο του Ευάγγελου Μαμία από τον Πανδέκτη, Ινστιτούτο Νεοελληνικών Σπουδών - Ι.Ν.Ε.

Έλληνες άνδρες ηθοποιοί θεάτρου
Ένωση για ένα Λαϊκό Κίνημα

Η Ένωση για ένα Λαϊκό Κίνημα (Γαλλικά:Union pour un Mouvement Populaire, UMP) ήταν ένα κεντροδεξιό πολιτικό κόμμα στη Γαλλία, και ένα από τα δύο μεγάλα σύγχρονα πολιτικά κόμματα στη χώρα μαζί με το κεντροαριστερό Σοσιαλιστικό Κόμμα. Το UMP ιδρύθηκε το 2002 ως συγχώνευση αρκετών κεντροδεξιών κομμάτων υπό τον Πρόεδρο Ζακ Σιράκ. 

Ο τελευταίος ηγέτης της Νικολά Σαρκοζί εκλέχθηκε Πρόεδρος της Γαλλίας το 2007, και το κόμμα είχε την απόλυτη πλειοψηφία στη Εθνοσυνέλευση. Ο Ζαν-Φρανσουά Κοπέ ήταν ο γενικός γραμματέας του κόμματος. Η UMP ήταν μέλος του Ευρωπαϊκού Λαϊκού Κόμματος (EPP), της Διεθνούς Κεντρώων Δημοκρατών (CDI) και της Διεθνούς Δημοκρατικής Ένωσης (IDU).

Το κόμμα μετονομάστηκε στις 30 Μαΐου 2015 και απέκτησε την ονομασία Οι Ρεπουμπλικανοί.

Ιστορία

Παρασκήνιο
Από την δεκαετία του 1980, οι πολιτικές ομάδες της κοινοβουλευτικής δεξιάς ενώθηκαν με τις δυνάμεις γύρω από τις αξίες του οικονομικού φιλελευθερισμού και της οικοδόμησης της Ευρώπης. Οι αντιπαλότητες τους συνεισέφεραν στην ήττα τους στις εκλογές  του 1981 και του 1988.

Πριν τις νομοθετικές εκλογές του 1993, ο Γκωλικός-συντηρητικός Συναγερμός για τη Δημοκρατία (RPR) και η κεντρώα Ένωση για την Γαλλική Δημοκρατία (UDF) δημιούργησαν μια εκλογική συμμαχία, την Ένωση για τη Γαλλία. Όμως, στην προεδρική εκστρατεία του 1995 διαιρέθηκαν αμφότερα μεταξύ των υποστηρικτών του Ζακ Σιράκ, ο οποίος τελικά εκλέχθηκε, και των υποστηρικτών του Εντουάρ Μπαλλαντύρ. Μετά την ήττα στις νομοθετικές εκλογές του 1997, το RPR και το UDF δημιούργησαν την Συμμαχία για τη Γαλλία για να συντονίσουν την δράση των κοινοβουλευτικών τους ομάδων.

Ίδρυση και πρώιμα έτη
Πριν τις προεδρικές εκλογές του 2002, οι υποστηρικτές του Προέδρου Ζακ Σιράκ διαιρέθηκαν σε τρία δεξιά κοινοβουλευτικά κόμματα και ίδρυσαν μια ένωση με το όνομα Union on the Move (Union en mouvement).

Αναφορές

Εξωτερικοί σύνδεσμοι

Official website

Γαλλικά πολιτικά κόμματα
Φιλελεύθερα-Συντηρητικά κόμματα
Γαλλική δεξιά
Δημητριάς Μακεδονίας

Η Δημητριάς ήταν μια αρχαία πόλη της Μακεδονίας

Η μοναδική αναφορά για την πόλη αυτή πραγματοποιήθηκε από τον Στέφανο Βυζάντιο, χωρίς να προσθέσει τίποτε άλλο. Πολύ πιθανόν να ιδρύθηκε είτε από τον Δημήτριο Πολιορκητή, είτε από τον Δημήτριο Β΄. Το εθνικό όνομα των κατοίκων της πόλεως ήταν Δημητριεύς.

Παραπομπές

Πηγές
 Στεφάνου Βυζαντίου Εθνικά
 The Hellenistic settlements in Europe, the Islands, and Asia Minor του Getzel M. Cohen.

Αρχαίες πόλεις της Μακεδονίας